Dropper oppreisningssaker under rettssaken
- Domstolen har vært negative til våre signaler. Nå har vi falt ned på at vi går rett til Kontoret for voldsoffererstatning, sier advokat Christian Lundin til Dagbladet. Opprinnelig begjærte gruppa at rundt ti erstatningssaker som er representative for alle de skadelidte skulle tas opp i den kommende rettssaken. Årsaken var at Kontoret for voldsoffererstatning dermed ville kunne treffe vedtak om oppreisning langt raskere dersom nivået hadde vært fastsatt på forhånd. Men Oslo tingrett har hele tiden signalisert at de ikke ønsker at erstatningssakene skal tas med i hovedforhandlingen og at den primært skal være en straffesak, opplyser sorenskriver Geir Engebretsen i Oslo tingrett.
Bistandsadvokatene for ofrene og etterlatte etter 22. juli dropper oppreisningssaker under rettssaken mot Anders Behring Breivik.